Paintballers need heroes hoodie
Parachute regiment hoodie
Sniper out of sight hoodie Kanaän vervloek deur Noag - Page 2
22nd January 2009, 16:53 #11
Ek hoop nie ek meng ongenooid in nie.
Ek dink dat Sem geen vloek of seën ontvang het nie, ook nie n "oorerflike" seën wat oorvloei vanaf die HERE (Yahweh) nie. n Geseënde sal nie konstant in oorlog gedompel wees nie en as ons gaan kyk na wie Sem se nageslag is neem dit ons onder andere na die konstante konflik gebied in die Midde-Ooste. Die HERE (Yahweh) is immers die God van Oorlog/Millitêr en dit is die God van wie hulle die volk is. Ook hoekom Jesus onder hulle geledere gebore is om die boodskap aan hulle te verkondig, maar, hulle het nie ore om te hoor nie.
Waar Noag die reg gekry het om die HERE te seën sal ek nie nou se nie aangesien ek nog kyk daarna maar indien dit die waarheid is sou dit moontlik verband hou met sy Gees. Ek praat egter onder korreksie. Bogenoemde stellings is maar net n moontlikheid vanuit my oogpunt.
22nd January 2009, 18:32 #12
Gegroet Fulcrum X,
Jy meng glad nie in nie. Trouens jou bydrae word verwelkom. Deur vrae te vra probeer ek ook om ander persone se beskouings te kry. Sodoende sal ek hopelik agter die kap van die byl kom.
Die rede waarom ek hierdie gedeelte uit die bybel gekies het, is omdat dit volgens my, as vertrekpunt dien van volkere en nasies se verloop (gebeure/geskiedens) oor tyd heen. Dit kan waarskynlik ook dien om sekere gebeure/verskynsels te verklaar. Die korrekte verstaan van hierdie gedeelte is gevolglik van kardinale belang.
Ek het twee hipoteses geformuleer, wat veral op die Boerevolk van toepassing mag wees. Hierdie hipotes moet nou getoets word aan die hand van alle beskikbare feite.
Hiermee nooi ek dus almal uit om 'n bydrae te lewer - hoe gering of omvangryk dit ook al mag wees.
22nd January 2009, 18:59 #13
n Geseënde sal nie konstant in oorlog gedompel wees nie en as ons gaan kyk na wie Sem se nageslag is neem dit ons onder andere na die konstante konflik gebied in die Midde-Ooste. Die HERE (Yahweh) is immers die God van Oorlog/Millitêr en dit is die God van wie hulle die volk is.
Jy raak die kern van my probleem aan, naamlik 'n oorlogsugtige Yahweh wat geseën word. Om geseën te word het tog eindelik ten doel dat dit met jou goed sal gaan.
Ek bly van mening dat Noag oor meer kennis beskik het as wat in die bybel weergegee word. Hierdie kennis het nie net betrekking op die verlede nie, maar veral ook in die toekoms. Waarom anders sou hy sy vloek en seën uitgespreek het soos hy dit wel gedoen het. Later sal ek hierdie stelling meer motiveer. As hierdie uitgangspunt gebruik word kan dit moontlik sy seën aan Yahweh verklaar. Yahweh is oorlogsugtig en Noag se seën kon bedoeld gewees het om die goeie "karaktertrekke" in Yahweh te versterk. Die vraag bly egter nog hang.
24th January 2009, 22:06 #14
Die naaste wat ek aan die waarheid kan kom is dat die seën van Noag aan die HERE (Yahweh) gesien moet word as 'n prysing aan Yahweh as die Bewerker van die seëninge van Sem. Sem word dus indirek geseën omdat Yahweh sy God is. Daarmee saam ook sy nageslag.
Dink in hierdie verband aan Genesis 17:4-6.
Gen.17:4 Wat My aangaan, kyk, my verbond is met jou, en jy sal die vader van 'n menigte van nasies word.
Gen. 17:5 Daarom sal hulle jou nie meer Abram noen nie, maar jou naam sal wees Abraham, want Ek maak jou 'n vader van 'n menigte van nasies.
Gen. 17:6 En Ek sal jou buitengewoon vrugbaar maak: Ek sal jou tot nasies maak, en konings sal uit jou voorkom.
Abraham word geseën met 'n groot nageslag van baie nasies waaruit konings sal voorkom.
Nou wonder 'n mens hoe Yahweh se buitengewone vrugbaarheids seën vertolk moet word teenoor die seën wat God (Elohim) aan Noag en sy seuns uitgespreek het in Genesis 9:1. "En God het Noag en sy seuns geseën en aan hulle gesê: Wees vrugbaar en vermeerder en vul die aarde".
Kyk 'n mens na die bevolkingsgetalle en die geografiese verspreiding van die Semiete teenoor die nageslag van Jafet eendersyds, en Gam andersyds, blyk dit op gesigswaarde die teenoorgestelde te weerspieël, migrasie patrone ten spyt.
24th January 2009, 23:26 #15
Genesis 5:32 dui die volgorde aan van die geboorte van Noag se seuns, naamlik Sem, Gam en Jafet. Sem die oudste, Gam die tweede oudste en Jafet die Jongste. Genesis 10:1 herhaal hierdie volgorde. Genesis 10:1 "En dit is die stamboom van die seuns van Noag: Sem, Gam en Jafet - vir hulle is daar seuns gebore na die vloed".
Vroeër het ek verwys na die volgorde waarvolgens seën en vervloeking plaasgevind het. Nou verander die volgorde wanneer na Noag se drie seuns se nageslag verwys word (Gen 10:2). Waar Jafet vroeër laaste genoem was, word hy nou eerste genoem, dit ten spyte van sy geboorte orde.
Gam se nagslag word nou tweede genoem en dan eers volg Sem se nageslag. Vroeër het ek verwys na die "rangorde" of belangrikheid in die geesteswêreld. Jafet gekoppel aan Elohim word van laaste na eerste geplaas. Gam van eerste na tweede volgorde en Sem gekoppel aan Yahwe, word laaste vermeld - die "belangrike" posisie.
Waarom hierdie veranderde volgorde? As ons die Bybel verder lees kry ons die antwoord. Jafet en sy nageslag, gekoppel aan Elohim, verskuif vir eers op die agtergrond. Sem en sy nageslag, gekoppel aan Yahwe, tree op die voorgrond. Gam en sy nageslag gaan 'n besondere rol in Israel (Semiete) se geskiedenis speel. Die volk Israel en die Godsopenbaring word nou die belangrikste.
Om die invloed op latere gebeure, veral dié van die Boerevolk, te bepaal kan 'n mens begin met die nageslag van Jafet.
26th January 2009, 13:22 #16
Alvorens begin word met die geslagslyn van Jafet, wil ek wys op sekere aspekte wat die verstaan van dit wat volg, makliker sal maak. Ook wanneer daar oënskynlik sterk teenstrydighede opduik.
Vergelyk Pionier se antwoord hierbo met Genesis 9: 24 - 27.
Gen 9:25 sê hy: Vervloek is Kanaän! ‘n Kneg van die knegte moet hy wees vir sy broers. Gen 9:26 Verder het hy gesê: Geseënd is die HERE, die God van Sem. Maar Kanaän moet sy dienskneg wees.
Die gedeeltes in blou gedruk beklemtoon iets belangrik. Pionier reageer op my vraag soos enige mens sou reageer of dink, naamlik die vloek is ewigdurend.
Dieselfde kan gesê word van die vloek, seëning en versoeke van Noag.
Kom ons kyk 'n bietjie uit 'n ander hoek na hierdie gedeeltes. Nie Pionier se antwoord of Noag se vloek, seëning en versoeke dui 'n aanvangstyd aan nie. Wanneer byvoorbeeld sal Kanaän se knegskap as "kneg van knegte" (Hebreuse wyse van beklemtoning) begin? Wanneer (op Noag se versoek) sal Jafet woon in die tente van Sem? Sal hierdie "woning in die tente van Sem" oor tyd plaasvind, of sal dit 'n eenmalige gebeurtenis wees. Noag se versoek dui dit nie aan nie.
Dan weer, wanneer sal Kanaän se vloek (knegskap) beïndig word - indien wel. En die HERE se seëning?
Die belangrikheid van Kanaän se vervloeking word indirek beklemtoon in Genesis 9:18 "En die seuns van Noag wat uit die ark uitgegaan het, was Sem Gam en Jafet. " (die nou al bekende geboorte orde) "En Gam was die vader van Kanaän."
Oor die ander twee seuns se nageslag word niks gesê nie. Die skrywer wil dus hier iets beklemtoon. Daar moet geen misverstand wees wie Kanaän se vader is nie. Dit ten spyte van die feit dat Kanaän se geboorte orde vierde is - dus minder belangrik is.
Vroeër is die stelling gemaak dat Noag meer geweet het as wat in die Bybel aangedui word. Waaruit kan so 'n bewering afgelei word? Genesis 6: 9 gee 'n aanduiding.
Genesis 6:9 "Dit is die geskiedenis van Noag. Noag was 'n regverdige, opregte man onder sy tydgenote. Noag het met God gewandel."
Hierdie "wandel" van Noag met God moet geestelik vertolk word. Noag was geheel en al toegewy aan God en Sy diens in teenstelling met sy tydgenote.
Dit moet in ag geneem word dat God 'n Geestelike wese is wat in 'n ander dimensie bestaan. Noag, daarteenoor, is 'n vleeslike wese. Ons weet God kan in jou "woon." As dit gebeur sal Jou optrede, handelinge en die wyse waarop jy "oorkom" na ander mense, God se teenwoordigheid reflekteer. God praat dan met jou deur jou gedagtes. Jy sal - sonder dat jy weet hoe - net duidelikheid kry oor gebeure wat gaan gebeur, of iets net desnoods beter verstaan. Die wyse waarop hierdie kennis oordraging, of gesprek met God geskied, kan van mens tot mens verskil. As voorbeeld noemm ek Siener van Rensburg se visioene wat hy van God ontvang het.
26th January 2009, 16:53 #17
God se seën en opdrag aan Noag en sy seuns (Gen 9:1) is om vrugbaar te wees en die aarde te vul. Hierdie opdrag word herhaal in Gen 9:7 “ Maar julle wees vrugbaar en vermeerder; wemel op die aarde en vermeerder daarop.”
Die seuns van Noag het aanvanklik bymekaar gebly. Later het hulle in klein groepies (waarskynlik gehuggies) opgebreek en uiteindelik vanuit die ooste in die suidelike Mesopotamiese Vlakte aangekom (Gen 11:2). Hulle wou nie versprei nie en het besluit om 'n stad asook 'n hoë toring te bou.
Hul plan om om ‘n stad asook ‘n toring te bou waarvan die spits aan die hemel reik, het tot ‘n groot mate skipbreuk gelei toe God (Elohim) (Genesis 11: 7) hulle taal verwar het, sodat die een nie die ander kon verstaan nie.
Genesis 11:7 “Kom laat Ons neerdaal en hulle taal verwar, sodat die een die taal van die ander nie kan verstaan nie”.
Let in hierdie verband ook op Gen 1:26 waar die gebruik van Ons gebruik word.
Genesis 11:7 is 'n alleen staande vers waarbinne die vermelding van God (Elohim) voorkom.
Die HERE (Jahweh) tree vanaf Gen 11:5 sterker op die voorgrond en vanaf Genesis 11: 10-32 word Sem se nageslag beskryf. Hiermee word die geskiedenis van die Semiete ingelei.
Ek het reeds aangedui waarom die plasing van Sem en sy nageslag laaste plaasgevind het.
Die rol wat die eersgeborene - en dan spesifiek seuns - in die Bybel vertolk is nog nie na verwys nie. Sem as eersgebore seun van Noag word die Stamvader van die Semietiese volke en nasies.
Na hierdie gebeure by Babel, het die verspreiding van die drie seuns met hulle vrouens en kinders oor die aarde plaasgevind, elk na 'n besondere bestemming. Was daar 'n rede waarom die verspreiding plaasgevind het soos dit wel gebeur het?
Soos reeds na verwys het Jafet gekoppel aan God (Elohim), stilweg na die agtergrond verskuif.
27th January 2009, 18:39 #18
Na die bespreking van Noag se vervloeking en seëninge, soos van toepassing op Sem Gam en Jafet, kan die nageslag van Noag onder die loep geneem word om te kyk hoe hierdie vervloeking en seëninge gemanifesteer het.
Met nageslag word bedoel die tydperk vanaf Noag tot vandag, met die klem op die Boerevolk.
Dit moet duidelik gestel word dat ‘n volledige bespreking net nie haalbaar is nie. Veel eerder sal na algemene tendense gekyk word. Waar van toepssing, sal gepoog word om ‘n meer in diepte bespreking te gee.
Jafet en sy nageslag
Die letterlike betekenis van Jafet word aangedui as geopen, vergroting, blas of lig van kleur (vel).
Jafet is die vader van sewe seuns: Gomer (die oudste seun), Magog, Madai, Javan, Tubal, Meshech en Tiras.
Jafet se nageslag, in die breë gesien, is die iwoners wat vandag as Indië en Europa bekend staan.
Gomer se nageslag sluit onder andere volke in soos Duitsers, Belge, Nederlanders, Swede, Skotte, Franse, Engelse, Iere en ander verbandhoudende groepe.
Vanaf hierdie lande het enkele of groepe persone na Suid Afrika oor tyd heen geïmmigreer. Redes vir immigrasie na Suid Afrika het gewissel van werkloosheid, godsdiens vervolging – Roomse kerk – tot werk kontrakte wat beeïndig is.
Die Boerevolk het uit hierdie immigrante ontstaan.
Aan die hand van ‘n werklike voorbeeld, gaan ek hierdie migrasie en onstaan van ‘n gedeelte van die Boerevolk illustreer. Ek glo ek sal verskoon word as ek die van Heerdens as voorbeeld gebruik. Ek twyfel geen oomblik daaraan, dat ander families ook hulle stamboom ken, of kan naslaan nie. Ek gebruik slegs hierdie voorbeeld omdat dit goed geboekstaaf is, ek ken dit, en kan gevolglik my stelling daarmee toelig.
Na hierdie toeligting (kortliks), sal ek die verbindingslyne van Jafet deur sy oudste seun Gomer trek ten opsigte van Noag se uitsprake asook die verbinding van eienskappe wat oor jare behoue gebly het.
27th January 2009, 20:46 #19
Die Geslagsregister van die Familie van Heerden soos nagevors en aangeteken deur Dr. Petronella van Heerden.
Hierdie geslagsregister beslaan 470 bladsye. Toevoegings vanaf 1968 tot 2006 is onlangs gemaak.
“In 1701 het daar ‘n jong man, ongeveer twintig jaar oud in die Kaap aangekom. Hy het sy vyf jaar by die Oos-Indiese Kompanjie uitgedien, vryburger geword, getrou met Magtilt van der Merwe en hom gevestig op sy plaas Weltevreden in’t Lant van Waveren waar hy gebly het tot sy dood in 1763. Hierdie man was Pieter Willemsz van Heerden, afkomstig uit die dorp Heerde in Gelderland, Nederland. Hy is die stamvader van die Van Heerden-geslag wat nou wyd en syd oor die land versprei is”.
Met hierdie inleiding begin die verhaal van die Van Heerdens in Suid Afrika. Gelderland is ‘n provinsie aan die oostekant van Nederland en grens aan Duitsland. Hieruit kan gesien word dat die Van Heerdens afstammelinge is van Gomer, die oudste seun van Jafet.
“Pieter Willem (die sz aan die einde van die naam het verdwyn omdat hy Pieter Willem genoem is deur die mense, en dit dan ook so in dokumente voorgekom het) kan trots wees op sy nageslag. Niks het in ons land gebeur waar die Van Heerdens nie by was nie. Selfs op Bruintjieshoogte is ‘n Isaac van Heerden saam met Andries Stockenstrom vermoor. Hulle het in alle oorloë, van die vroegste teen die Hottentotte tot die Tweede Wêreldoorlog, deelgeneem. In die Boereoolog het veral kommandant Carel van Heerden, veldkornet B.I.J. van Heerden van Ventersdorp, en Willem van Heerden (Kaapse rebel) hulle onderskei. Gedurende die voortrek het hulle hulle rol gespeel. C.J. van Heerden was lid van die Natalse Volksraad in 1842, terwyl Carel Sebastian van Heerden en Willem van Heerden twee van Potgieter se belangrikste ondersteuner in Potchefstroom was.”
Op hierdie trant word die van Heerdens in die algemeen beskryf. Dan volg ‘n volledige geslagsregister. ‘n Interessantheid is dat my oupa en oupa grootjie, wie se name ek dra, in die Waterberge op Rankinspass gebore is en daar geboer het. Swaershoek, waar die vierkleur tydens geloftefees (as kind het ek die benaming so leer ken) ontplooi is, het aan my voorsate behoort. ‘n Klomp swaers het daar saam geboer. In die tyd is ‘n plaas nog uitgemeet deur met ‘n perd ‘n uur lank in elke windrigting te ry. Dit is ook waar ek opgegroei het.
Die van Heerden voorgeslagte het dus die voortrek meegemaak, hul bloed vir hierdie land gestort, en kan dus as deel van die Boerevolk beskou word.
My voorouers was diep gelowige mense. Daar is gereëld soggens en saans huisgodsdiens gehou. Hul doen en late het sentreer om God, die Almagtige.
Van my ma se kant af het my grootours se geloof ook opgeval. As ek as kind daar gaan kuier het, het ek soggens wakker geword met die sing van psalms en gesange. My groorouers het 5 uur soggens God verheerlik deur hul samesang.
Ek noem hierdie gebeure om te illustreer watter groot invloed die woord van God op hulle lewens gehad het. Hoe hulle in geloof en vertroue hul dagtaak verrig het.
Ek twyfel geensins daaraan dat ander geslagslyne ook op hul bepaalde manier, hul Skepper gedien het nie.
28th January 2009, 18:58 #20
Samevatting van Jafet en sy nageslag
Oor Jafet word daar min in die Bybel geskryf. Sy naam kom slegs 11 keer voor. As kind van Noag word sy naam 6 keer genoem. Met ‘n optrede, slegs 1 keer en dan saam met Sem toe hulle agteruit beweeg het om Noag se naaktheid te bedek. As jonger broer van Sem, 1 keer. As vader van sy seuns, 2 keer. Met die versoek van Noag aan God (Elohim), 1 keer.
Sem se naam word ook 11 keer in die Bybel genoem – interessant, want aan elkeen is ‘n God toegeken.
Gam sonder ‘n God, word sewentien keer genoem. Het dit enige sinvolle betekenis?
Jafet se nageslag strek van Indië, deur Europa en Verenigde Koningkryk na Amerika. In Afrika hoofsaaklik in Suid Afrika en dan na Australië. God se seën en opdrag het oor verloop van tyd plaasgevind – oorloë en terugslae ten spyt.
Daar kan ook tot die gevolgtrekking gekom word dat Jafet se nageslag die Christelike godsdiens beoefen – al is dit deur verskillende denominasies en op verskillende wyses.
Dat Elohim met Jafet en sy nageslag was en is, is gewis. Al het die aanbidding vroeër nie God (Elohim) verheerlik nie. Naas Christus het Paulus die regstelling kom maak tydens sy gesprek met die Atheners.
26 En Hy het uit een bloed al die nasies van die mensdom gemaak om oor die hele aarde te woon, terwyl Hy vooraf bepaalde tye en die grense van hulle woonplek vasgestel het.
Let op hoe Paulus die Atheners daarop attend maak dat Hy, Elohim, die nasies van die mensdom uit een bloed gemaak het om oor die hele aarde te woon.
God het op Noag se versoek gereageer. Aan Jafet het Hy ruimte verskaf. Dat hy mag woon in die tente van Sem is moontlik gemaak. Of dit ten volle benut word, verdien ‘n bespreking.
Die seën van God aan Jafet, en Noag se versoek, het op 'n latere stadium in aanvang geneem en is tot op datum ‘n deurlopende proses.
God (Elohim) se betrokkenheid by die gebeure van Noag se seuns, van Sy seën tot by taalverwarring by Babel, was presies, doelgerig en beslis. Dit is asof God (Elohim) Sem en Gam aan die HERE (Yahweh) oorhandig het en saam met Jafet se nageslag vir eers op die agtergrond getree het.